作者:宋之問
標題:玩郡齋海榴
內容:澤國韶氣早，開簾延霽天。野禽宵未囀，山蜚晝仍眠。目茲海榴發，列映巖楹前。熠爚禦風靜，葳蕤含景鮮。清晨綠堪佩，亭午丹欲然。昔忝金閨籍，嘗見玉池蓮。未若宗族地，更逢榮耀全。南金雖自貴，賀賞詎能遷。撫躬萬裡絕，豈染一朝妍。徒緣滯遐郡，常是惜流年。越俗鄙章甫，捫心空自憐。